CELEX: 31993R0840
Language: el
Date: 1993-04-07 00:00:00
Title: Κανονισμός (ΕΟΚ) αριθ. 840/93 της Επιτροπής της 7ης Απριλίου 1993 για παρέκκλιση από την προθεσμία που προβλέπεται για την υποβολή των συμβάσεων αποστάξεως στηρίξεως για τους επιτραπέζιους οίνους που προκηρύχθηκε από τον κανονισμό (ΕΟΚ) αριθ. 130/93 για την περίοδο 1992/93

Avis juridique important

|

31993R0840

Κανονισμός (ΕΟΚ) αριθ. 840/93 της Επιτροπής της 7ης Απριλίου 1993 για παρέκκλιση από την προθεσμία που προβλέπεται για την υποβολή των συμβάσεων αποστάξεως στηρίξεως για τους επιτραπέζιους οίνους που προκηρύχθηκε από τον κανονισμό (ΕΟΚ) αριθ. 130/93 για την περίοδο 1992/93  

Επίσημη Εφημερίδα αριθ. L 088 της 08/04/1993 σ. 0019 - 0019

ΚΑΝΟΝΙΣΜΟΣ (ΕΟΚ) αριθ. 840/93 ΤΗΣ ΕΠΙΤΡΟΠΗΣ της 7ης Απριλίου 1993 για παρέκκλιση από την προθεσμία που προβλέπεται για την υποβολή των συμβάσεων αποστάξεως στηρίξεως για τους επιτραπέζιους οίνους που προκηρύχθηκε από τον κανονισμό (ΕΟΚ) αριθ.  130/93 για την περίοδο 1992/93Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1756/92 (2), και ιδίως το άρθρο 41 παράγραφος 10,  Εκτιμώντας:  ότι ο κανονισμός (ΕΟΚ) αριθ. 2721/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2181/91 (4), καθόρισε τις λεπτομέρειες εφαρμογής των προαιρετικών αποστάξεων που προβλέπονται στα άρθρα 38, 41 και 42 του κανονισμού (ΕΟΚ)  αριθ. 822/87- ότι το άρθρο 6 παράγραφος 1 δεύτερο εδάφιο θεσπίζει ότι οι συμβάσεις και οι δηλώσεις υποβάλλονται για έγκριση το αργότερο δύο μήνες μετά την προκήρυξη της αποστάξεως- ότι η απόσταξη του επιτραπέζιου οίνου που προβλέπεται στο άρθρο 41 του κανονισμού (ΕΟΚ) αριθ. 822/87 προκηρύχθηκε για την περίοδο 1992/93 στις 27 Ιανουαρίου 1993 με τον κανονισμό (ΕΟΚ) αριθ. 130/93 της Επιτροπής (5)- ότι η προαναφερθείσα προθεσμία  υποβολής των συμβάσεων και δηλώσεων έληξε στις 27 Μαρτίου 1993- ότι, σε ορισμένες οινοπαραγωγικές περιοχές της Κοινότητας, σημειώθηκε ορισμένη καθυστέρηση των εθνικών διοικήσεων για την έγκριση των εθνικών διοικητικών διατάξεων για να γίνει γνωστό το μέτρο στους ενδιαφερόμενους αμπελοκαλλιεργητές- ότι πρέπει συνεπώς  να παραταθεί κατά δύο εβδομάδες η προθεσμία που προβλέπεται για την υποβολή για έγκριση των συμβάσεων που έχουν συναφθεί- ότι το μέτρο αυτό πρέπει να αρχίσει να ισχύει στις 28 Μαρτίου 1993- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 6 παράγραφος 1 δεύτερο εδάφιο του κανονισμού (ΕΟΚ) αριθ. 2721/88, η προθεσμία για την υποβολή των συμβάσεων και των δηλώσεων αποστάξεως στα πλαίσια του κανονισμού (ΕΟΚ) αριθ. 130/93, για την περίοδο 1992/93, λήγει  στις 13 Απριλίου 1993.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 28 Μαρτίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Απριλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 180 της 1. 7. 1992, σ. 27.  (3) ΕΕ αριθ. L 241 της 1. 9. 1988, σ. 88.  (4) ΕΕ αριθ. L 202 της 25. 7. 1991, σ. 16.  (5) ΕΕ αριθ. L 18 της 27. 1. 1993, σ. 13.